# Ártánd Község Önkormányzat 1.

P o l g á r m e s t e r é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** Dr. Köstner Dávid

jegyző

**ELŐTERJESZTÉS**

*Ártánd község településszerkezeti terv és leírásról szóló 54/2000. (XII.20.) KT határozat Biharkeresztes-Ártánd közigazgatási határ, 234/2 hrsz.-ú út, 235/1 hrsz.-ú út, 0111 hrsz.-ú út és 078/1 hrsz-ú út által határolt területen közlekedési területek felülvizsgálata érdekében. 2023. /I. módosítás módosításának jóváhagyásáról*

Ártánd Község településszerkezeti tervének és leírásának, valamint helyi építési szabályzatának és szabályozási tervének 2023/I. módosítás tervezete elkészült.

**A módosítás célja:**

Biharkeresztes-Ártánd közigazgatási határ, 234/2 hrsz.-ú út, 235/1 hrsz.-ú út, 0111 hrsz.-ú út és 078/1 hrsz-ú út által határolt területen közlekedési területek felülvizsgálata.

Az Önkormányzat a 15/2023. (IV. 25.) Kt. határozatával döntött a településszerkezeti terv és leírás, valamint helyi építési szabályzat és szabályozási terv módosításáról és kiemelt fejlesztési területté történő nyilvánításáról.

Ezen módosításához kapcsolatban az Önkormányzat

* az egyes tervek, illetve programok környezeti vizsgálatáról szóló 2/2005. (I.11.) Korm.r. szerinti eljárást,
* a kiemelt térségi és megyei területrendezési tervek, valamint a településrendezési tervek készítése során az országos, a kiemelt térségi és a megyei övezetek területi érintettségével kapcsolatosan állásfoglalásra kötelezett államigazgatási szervek köréről és az eljárás részletes szabályairól szóló 218/2009. (X. 6.) Korm. rendelet szerinti eljárást,
* a tárgyi ügyhöz kapcsolódó partnerségi egyeztetési eljárást, valamint
* a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm.r. szerinti egyszerűsített eljárást

jogszerűen lefolytatta.

A településtervező által elkészített településrendezési eszközök módosítását tartalmazó dokumentáció partnerségi véleményeztetése megtörtént a 419/2021. (VII.15.) Korm.r. szerinti módon, majd a rendelkezésre álló határnap eltelte után a Partnerségi egyeztetés a 38/2023. (VIII. 07.) számú határozattal lezárásra került.

A környezeti vizsgálat lefolytatása megtörtént. A környezet védelemért felelős államigazgatási szervek nem kérték a környezeti értékelés munkarész elkészíttetését. A környezeti vizsgálat szükségességének megállapítása megtörtént, a döntés a 37/2023. (VIII. 07.) számú határozattal került elfogadásra.

Ezt követően kezdeményezte az Önkormányzat a Hajdú-Bihar Vármegyei Kormányhivatal Állami Főépítészénél az egyszerűsített eljárás végső szakmai véleményezési szakaszát, és kikérte a záró szakmai véleményét. Az Állami Főépítész - a HB/14-ÁF/00798-15/2023. iktsz.-ú, 2023. szeptember 11-i keltezésű levelében - a záró szakmai véleményét megadta. A településszerkezeti terv és leírás, valamint a helyi építési szabályzat és szabályozási terv tárgyi módosítását az Állami Főépítész nem kifogásolta.

Mivel az Állami Főépítész a záró szakmai véleményében a településszerkezeti terv és leírás tárgyi módosításával kapcsolatban ellenvélemény, kifogás nem fogalmazott meg, ezért a településszerkezeti terv és leírás tárgyi módosítása határozattal jóváhagyható.

Kérem a képviselő-testületet, hogy véleményét kialakítani szíveskedjen, melyhez elfogadásra javaslom az alábbi

**H a t á r o z a t i j a v a s l a t -** ot

Ártánd Község Önkormányzat képviselő-testülete a LXXVIII. törvény 62.§ (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdésében, Magyarország helyi önkormányzatairól szóló 2011. évi CLXXXIX. törvény 13.§ (1) 1. pontjában és az épített környezet alakításáról és védelméről szóló 1997. évi LXXVIII. törvény 6.§ (1) bekezdésében meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet 78. § (1) bekezdés a) pont felhatalmazása alapján a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Korm. rendelet) - 2022. június 30. napján hatályos állapot szerint Ártánd Község 54/2000. (XII. 20.) KT számú határozattal elfogadott Településszerkezeti Tervét a jelen határozat 1. számú mellékletét képező „Biharkeresztes-Ártánd közigazgatási határ, 234/2 hrsz.-ú út, 235/1 hrsz.-ú út, 0111 hrsz.-ú út és 078/1 hrsz-ú út által határolt területre vonatkozóan” feliratú, „T-1-2” rajzszámú (dátum: 2023. 04. hó)” tervlap szerint módosítja.

A közigazgatási terület többi részére a többször módosított 54/2000. (XII. 20.) KT számú határozattal jóváhagyott Ártánd Község Településszerkezeti Terve marad hatályban.

**Felelős:** Benkő Sándor polgármester

**Határidő:** azonnal

Ártánd, 2023. szeptember 21.

**Benkő Sándor**

polgármester